CELEX: 62017CN0100
Language: fi
Date: 2017-02-24 00:00:00
Title: Asia C-100/17 P: Valitus, jonka Gul Ahmed Textile Mills Ltd on tehnyt 24.2.2017 unionin yleisen tuomioistuimen (viides jaosto) asiassa T-199/04 RENV, Gul Ahmed Textile Mills v. neuvosto, 15.12.2016 antamasta tuomiosta

29.5.2017   
            
            
               FI
            
            
               Euroopan unionin virallinen lehti
            
            
               C 168/21
            
         Valitus, jonka Gul Ahmed Textile Mills Ltd on tehnyt 24.2.2017 unionin yleisen tuomioistuimen (viides jaosto) asiassa T-199/04 RENV, Gul Ahmed Textile Mills v. neuvosto, 15.12.2016 antamasta tuomiosta
   (Asia C-100/17 P)
   (2017/C 168/28)
   Oikeudenkäyntikieli: englanti
   
      Asianosaiset
   
   
      Valittaja: Gul Ahmed Textile Mills Ltd (edustaja: L. Ruessmann, avocat, J. Beck, solicitor)
   
      Muut osapuolet: Euroopan unionin neuvosto, Euroopan komissio
   
      Vaatimukset
   
   Valittaja vaatii, että unionin tuomioistuin
   
               —
            
            
               ottaa valituksen tutkittavaksi ja toteaa sen perustelluksi
            
         
               —
            
            
               kumoaa unionin yleisen tuomioistuimen tuomion
            
         
               —
            
            
               ratkaisee asiakysymyksen ja kumoaa asetuksen N:o 397/2004 (1) tai palauttaa asian unionin yleisen tuomioistuimeen, jotta se ratkaisee kumoamisvaatimuksen
            
         
               —
            
            
               velvoittaa neuvoston korvaamaan valittajan oikeudenkäyntikulut sekä muutoksenhakumenettelyn että unionin yleisessä tuomioistuimessa käydyn menettelyn osalta.
            
         
      Oikeudelliset perusteet ja pääasialliset perustelut
   
   Valittaja esittää valituksensa tueksi seuraavaa.
   
               —
            
            
               Unionin yleinen tuomioistuin teki oikeudellisen virheen katsoessaan, että valittajalla ei enää ole intressiä toisen ja kolmannen perusteen osalta. Kun unionin yleinen tuomioistuin ratkaisee, onko valittajalla edelleen intressi asiassa, sen on otettava huomioon kaikki sille esitetty näyttö ja tiedot ja tarkasteltava asiayhteyttä kokonaisuudessaan. Neuvoston polkumyyntimarginaaleja koskevissa laskelmissa tekemät virheet liittyvät käytettyyn menetelmään ja tulevat todennäköisesti toistumaan tulevaisuudessa.
            
         
               —
            
            
               Unionin yleinen tuomioistuin teki oikeudellisen virheen, kun se valittajan väitteitä asianmukaisesti tarkastelematta (ja eräissä tapauksissa kokonaan huomioon ottamatta) totesi, että Euroopan unionin teollisuustuotannon siirtyminen unionin vuodeliinavaatemarkkinoiden kalleimpiin tuotteisiin ja vuodeliinavaatteiden lisääntynyt tuonti unioniin turkkilaisten, unionin teollisuuteen liittyvien tuottajien toimesta ei rikkonut syy-yhteyttä väitetyn polkumyynnin ja sen aineellisen vahingon välillä, jonka väitettiin aiheutuneen unionin teollisuudelle. Unionin yleisen tuomioistuimen toteamukset perustuvat lisäksi tosiseikkojen, sellaisina kuin ne on esitetty asetuksessa N:o 397/2004, huomioon ottamiseen vääristyneellä tavalla, ja tosiseikkojen virheelliseen oikeudelliseen luonnehdintaan.
            
         
      (1)  Lopullisen polkumyyntitullin käyttöön ottamisesta Pakistanista peräisin olevien puuvillan tyyppisten vuodeliinavaatteiden tuonnissa 2.3.2004 annettu neuvoston asetus (EY) N:o 397/2004 (EUVL 2004, L 66, s. 1).